วิ่งเพื่อสุขภาพ
เหมือนจะเป็นแฟชั่นของนายแบงก์หรือเปล่า ที่จะต้องออกกำลังกายให้เฮลท์ตี้ สุขภาพดี ด้วยการวิ่งบ้าง ขี่จักรยานบ้าง ด้วยเหตุผลต่างๆ นานากันไป
7 ม.ค. 2558

เหมือนจะเป็นแฟชั่นของนายแบงก์หรือเปล่า ที่จะต้องออกกำลังกายให้เฮลท์ตี้ สุขภาพดี ด้วยการวิ่งบ้าง ขี่จักรยานบ้าง ด้วยเหตุผลต่างๆ นานากันไป
นายแบงก์บางคนก็กลัวอ้วน บางคนกลัวจะเป็นความดันโลหิตสูง บางคนก็อยากมีความสุขให้สมองได้หลั่งสารเอนดอร์ฟินออกมาบ้าง และบางคนก็กลัวแก่   
บางคนหนักข้อถึงขั้นโดดงานไปขี่จักรยาน กะว่าคงไม่มีใครรู้ แต่ดันโพสต์ภาพขึ้นเฟซบุ๊กทั้งลูกน้องและเจ้านายเลยรู้หมดเลย (ฮ่าฮ่า)
สำหรับ อภิชาติ เกษมกุลศิริ รองกรรมการผู้จัดการใหญ่ ธนาคารไอซีบีซี ไทย ผู้รักกีฬาวิ่งเป็นชีวิตจิตใจ ไม่ว่าจะไปไหนทั้งต่างจังหวัดหรือต่างประเทศ เฮียก็จะต้องไปวิ่งออกกำลังกายไปด้วย ชมวิวไปด้วยทุกครั้ง ขนาดหอนาฬิกาบิ๊กเบน ลอนดอน เฮียก็เคยไปวิ่งรอบมาหลายครั้งแล้ว
3 ปีที่ผ่านมา เฮียปิง บอกว่า วิ่งมาแล้วประมาณ 7,000 กิโลเมตร คิดเป็นระยะทางยังไม่ถึงรอบโลก แต่วิ่งไปเรื่อยๆ ไม่นานก็คงจะถึงแน่ๆ ฟันธง!!!!